Author: koki
Last saved by: ;
Company: Abyss Studios, Ltd.

vznesené Pripomienky v rámci medzirezortného pripomienkového konania

Návrh zákona , ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov

Počet vznesených pripomienok, z toho zásadných | 57 / 8

Subjekt | Pripomienka | Typ | | Spôsob vyhodnotenia |

ÚOOÚ

K bodu 9. - § 37
V Čl. I v bode 9. navrhujeme doplniť § 37 odsekom 5, ktorý bude riešiť ochranu osobných údajov vymedzením účelu spracúvania osobných údajov dotknutých osôb a možnosti získavania osobných údajov dotknutých osôb nevyhnutných na dosiahnutie účelu spracúvania kopírovaním, skenovaním alebo iným zaznamenávaním úradných dokladov na nosič informácií aj bez súhlasu dotknutej osoby. 
Odôvodnenie : 
Zákon č. 428/2002 Z. z. o ochrane osobných údajov v znení neskorších predpisov ako všeobecný predpis (lex generalis) v § 10 ods. 6 upravuje požiadavky, podľa ktorých získavať osobné údaje nevyhnutné na dosiahnutie účelu spracúvania kopírovaním, skenovaním alebo iným zaznamenávaním úradných dokladov na nosič informácií možno len vtedy, ak s tým dotknutá osoba písomne súhlasí alebo ak to osobitný zákon výslovne umožňuje bez súhlasu dotknutej osoby.  
 
Navrhovaný text zákona uvedené výslovne neupravuje. Z tohto dôvodu považujeme za potrebné upraviť text pôvodného návrhu spôsobom vyjadreným v tejto pripomienke.

O

N

Bude predmetom úpravy zákona  SNR č. 511/1992 Zb.  o správe daní a poplatkov.

SŠHR SR

Odoslané bez pripomienok
Pripomienkovanie materiálu bolo ukončené bez pripomienok.

O

VÚC Žilina

Novela zákona č. 595/2003 Z.z. o dani z príjmov v znení neskorších predpisov
V termíne určenom na pripomienkovanie materiálu – Návrh zákona z ... 2008, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov podáva Žilinský samosprávny kraj – Odbor financií nasledovné stanovisko. 
 V návrhu zákona z ...2008, ktorým sa mení a dopĺňa zákon č. 595/2003  Z. z. o dani z príjmov v znení neskorších predpisov sa zavádza inštitút zamestnaneckého bonusu, ktorý sa prvýkrát použije za zdaňovacie obdobie roku 2009 pri podávaní daňového priznania za rok 2009, resp. pri vykonaní ročného zúčtovania preddavkov na daň z príjmov zo závislej činnosti za rok 2009. 
Zavedenie  zamestnaneckého bonusu má vplyv aj na rozpočet vyšších územných celkov, čím dochádza k zníženiu zdrojovej základne pre financovanie VÚC.  Na základe odhadu vplyvu  na verejné financie, ktorý je uvedený v materiáli,   pre VÚC to znamená v roku: 
2010             - 61 mil. Sk 
2011	- 33 mil. Sk 
2012	- 16 mil. Sk 
 Žilinský samosprávny kraj požaduje výpadok finančných prostriedkov z dôvodu zavedenia zamestnaneckého bonusu kompenzovať zo štátneho rozpočtu alebo zvýšením podielu výnosu dane  23,5. Túto pripomienku považuje za zásadnú!!!

Z

N

V porovnaní so schváleným Rozpočtom verejnej správy na roky 2008 - 2010 Ministerstvo financií očakáva, že daňové príjmy VÚC budú v roku 2010 aj po zohľadní výpadku z titulu zamestnaneckého bonusu  vyššie o 1,3 mld. Sk. Z uvedeného dôvodu nepovažujeme za potrebné navrhovať kompenzačné opatrenia.

Žilinský samosprávny kraj podal k novele zákona č.  595/2003 o dani z príjmov jednu zásadnú pripomienku, od ktorej však 15.08.2008 odstúpil a  požiadal ju kvalifikovať ako obyčajnú pripomienku.

MZV SR

K bodu 4 - § 32 a ods. 5 
N na konci druhej vety doplniť slová "ako súčasť ročného zúčtovania dane" . Legislatívno-technická úprava.

O

N

Ustanovenie § 38 ods. 6, ktoré je uvedené v § 32a ods. 5 zahrnuje povinnosti zamestnávateľa pri vykonaní ročného zúčtovania.

ÚNMS SR

Odoslané bez pripomienok
Pripomienkovanie materiálu bolo ukončené bez pripomienok.

O

RUZ

Návrhu zákona celkovo
RÚZ podporuje návrh Ministerstva financií SR, ktorým sa zavádza zamestnanecký bonus a ktorým sa realizuje program Slovensko 21, ktorý rovnako RÚZ podporuje. 
RÚZ však odporúča rozšíriť systém navrhnutého zamestnaneckého bonusu podľa systému odvodového bonusu  Richarda Sulíka. Zavedením jedinej sociálnej dávky – odvodového bonusu - a zrušením všetkých ostatných  sociálnych dávok by sa veľmi zjednodušil existujúci systém sociálnych dávok a iných príspevkov od štátu.   
Zároveň RÚZ musí uviesť aj to, že systém zamestnaneckého bonusu tak, ako je navrhnutý pôsobí diskriminačne voči ostatným pracujúcim (napr. SZČO), predstavuje značne komplikovaný mechanizmus na porozumenie a používa ako referenčnú veličinu minimálnu mzdu, ktorá má byť nahradená v blízkej budúcnosti inou referenčnou veličinou .  
V tomto kontexte však RÚZ navrhuje zmeny a vylepšenia ministerského materiálu.

O

N

Cieľovou skupinou zamestnaneckého bonusu sú 
zamestnanci s nízkymi príjmami. Pokiaľ bude existovať minimálna mzda a bude upravovaná doteraz zaužívaným spôsobom, parametre zamestnaneckého bonusu by sa mali odvíjať v závislosti od minimálnej mzdy. V závislosti od dôležitosti inštitútu minimálnej mzdy však je možné uvažovať v budúcnosti o naviazaní parametrov zamestnaneckého bonusu na iný indikátor, napríklad na priemernú mzdu.

Rozpor bol dňa 18.08.2008 riešený na úrovni ministra financií - neodstránený

RUZ

RÚZ má k uvedenému materiálu 3 zásadné pripomienky, týkajúce sa § 32a
1.	RÚZ navrhuje, aby sa zamestnanecký bonus vzťahoval nielen na zamestnancov ale aj na ostatných pracujúcich (napr. podnikateľov, iné samostatne zárobkovo činné osoby akými sú autori, znalci, tlmočníci a ďalší pracujúci). Uvedení pracujúci sú týmto krokom ministerstva financií diskriminovaní, nakoľko aj oni môžu byť pracujúcimi s nízkymi mzdami (avšak nie zamestnancami). V tomto prípade, RÚZ navrhuje okrem vecnej zmeny a rozšírenia tohto bonusu aj pre iných pracujúcich, taktiež zmenu názvu zamestnaneckého bonusu na bonus pre pracujúcich z nízkymi mzdami.  
2.	RÚZ poukazuje na skutočnosť, že predkladateľ materiálu používa pri zavádzaní nového inštitútu ako referenčnú veličinu minimálnu mzdu. Vláda sa vo svojom programovom vyhlásení zaviazala osobitne zaoberať inštitútom minimálnej mzdy ako referenčnej veličiny, pričom bola zriadená pracovná skupina na jej odstránenie z právnych predpisov. Jednotlivé ministerstvá podľa „Správy o riešení možnosti odpojenia minimálnej mzdy ako referenčnej veličiny v príslušných právnych predpisoch“ vypracovávajú návrhy na odstránenie tejto veličiny z právnych predpisoch, preto predložený návrh Ministerstva financií SR je v tomto ohľade kontraproduktívny. RÚZ navrhuje naviazať inštitút navrhovaného bonusu na platné životné minimum, s ktorým sa v zákone o dani z príjmom pracuje ako s referenčnou veličinou (napr. nezdaniteľná časť základu dane je 19,2 násobok životného minima). 

3.	RÚZ poukazuje na skutočnosť, že predložený návrh je veľmi byrokratický a komplikovaný a ako taký bude mať zjavne značne negatívny dopad na podnikateľské prostredie. V tejto súvislosti RÚZ zásadne žiada predkladateľa, aby prepočítal doložku vplyvov na podnikateľské prostredie podľa zaužívanej metodiky Standard Costs Modelu a prepracoval návrh smerom k jeho zjednodušeniu. Tvrdenie predkladateľa v doložke vplyvov, že zákon nemá negatívny vplyv na podnikateľské prostredie, je totiž zjavne nepravdivé.

Z

Z

Z

N

N

CA

Hlavným dôvodom vylúčenia podnikateľov a iných SZČO bola skutočnosť, že u týchto daňovníkov je zvýšené riziko zneužívania zamestnaneckého bonusu. Zamestnanci podobnú možnosť nemajú, čo je tiež možné považovať za nevýhodu.

Cieľovou skupinou zamestnaneckého bonusu sú 
Zamestnanci s nízkymi príjmami. V súčasnosti používaným indikátorom minimálneho príjmu pri vykonávaní pracovnej činnosti je minimálna mzda. Pokiaľ bude existovať minimálna mzda a bude upravovaná doteraz zaužívaným spôsobom, parametre zamestnaneckého bonusu by sa mali odvíjať v závislosti od minimálnej mzdy. Naviazanie parametrov na rast životného minima nie je vhodným riešením, keďže už z krátkodobého hľadiska by to spôsobilo deformáciu základných cieľov zamestnaneckého bonusu. V závislosti od dôležitosti inštitútu minimálnej mzdy však je možné uvažovať v budúcnosti o naviazaní parametrov zamestnaneckého bonusu na iný indikátor, napríklad na priemernú mzdu. 
Doložka vplyvov bola prepracovaná.

ÚPV SR

K bodu 11.
Odporúčame vypustiť druhé zvratné zámeno "sa" pre nadbytočnosť.

O

A

ÚPV SR

K bodu 12.
Odporúčame vymeniť poradie slov "sa vete", ide o gramaticko - štylistickú úpravu.

O

A

ÚPV SR

K bodu 19.
Odporúčame v § 52e zrušiť číslovanie odseku 1 a pred slová "po prvýkrát" vložiť zámeno "sa", ide o legislatívno - technickú a gramatickú úpravu.

O

A

MPSVR SR

K predloženému návrhu  zákona , ktorým sa mení a dopĺňa zákon č. 595/2003 Z.z. o dani z príjmov v znení neskorších predpisov , uplatňujeme tieto pripomienky : 
Všeobecná pripomienka 
 Považujeme za žiaduce upozorniť, že Slovenská republika ratifikovala Medzinárodný pakt o hospodárskych, sociálnych a kultúrnych právach. V zmysle článku 7 tohto paktu sú zmluvné strany povinné zabezpečiť odmenu za prácu ako minimum pre všetkých zamestnancov, ktorej výška zabezpečí slušný život pre nich a ich rodiny a bude predstavovať spravodlivú mzdu; podľa hodnotenia dodržiavania tohto článku suma minimálnej mzdy túto podmienku nenapĺňa a Slovenská republika bola z tohto dôvodu vyzvaná zabezpečiť dodržiavanie tohto článku. 
K rovnakému záveru o nedostatočnej výške minimálnej mzdy najmä v pomere k vykazovanej priemernej mzde došiel aj Európsky výbor sociálnych práv pri Rade Európy pri hodnotení dodržiavania článku 4 Európskej sociálnej charty o práve na primeranú odmenu.  
Zastávame preto názor, že zvyšovanie mzdy nízkopríjmových skupín zamestnancov by sa v prvom rade malo riešiť prostredníctvom rýchlejšieho rastu minimálnej mzdy.  
Zamestnanecký bonus bude znamenať ďalší nárast administratívnej záťaže zamestnávateľov, najmä pri ročnom vysporiadaní dane z príjmov. V súvislosti s jeho uplatnením možno vysloviť aj obavy, že zámer môže byť negovaný snahou zamestnávateľov využívať zamestnanecký bonus ako formu dotácie od štátu na úsporu vlastných mzdových nákladov. 
 Je možné súhlasiť s predpokladom, že navrhovaný nástroj – zamestnanecký bonus – môže viesť k určitému zvýšeniu zamestnanosti predovšetkým z  radov dlhodobo nezamestnaných, nízkopríjmových skupín uchádzačov o zamestnanie. Finančné vyjadrenie nástroja, ktorý bude predstavovať najviac 209 Sk (necelých 7 eur) mesačne, môže však len čiastočne zvýšiť atraktívnosť legálneho zamestnania, nie však zásadne motivovať. 

Z hľadiska pôsobnosti MPSVa R  SR poukazujeme, že v súčasnosti je možné motivovať nezamestnaného  na základe § 50a zákona č. 5/2004 Z. z. o službách zamestnanosti, a to  poskytovaním príspevku na podporu udržania v zamestnaní zamestnancov s nízkymi mzdami. Cieľom tohto opatrenia je motivovať uchádzača o zamestnanie prijať aj pracovné miesto s nízkou mzdou, vrátane sezónnych pracovných miest, a tiež motivovať zamestnávateľov, aby prijímali zamestnancov z radov uchádzačov o zamestnanie.  
Žiadame,v záujme vylúčenia súbehu obidvoch plnení žiadame predkladaný návrh zákona doplniť o nasledovné: 
„Zamestnanecký bonus sa neposkytuje zamestnancovi, na ktorého podporu udržania v zamestnaní sa poskytuje príspevok podľa osobitného predpisu.x)“ 
Poznámka pod čiarou č. x znie: 
„x) § 50a zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov.“ 
Túto pripomienku uplatňujeme  ako  zásadnú. 
           
 V kontexte s predloženým návrhom zákona,  navrhujeme  návrh doplniť o nový článok III. ktorý znie: 
                                       
                                              „ Čl. III 
Zákon č. 599/2003 Z. z.  o pomoci v hmotnej núdzi a o zmene a doplnení niektorých zákonov v znení zákona č. 5/2004 Z.z. , zákona č.191/2004 Z.z., zákona č. 453/2004 Z.z., zákona č. 613/2004 Z.z., zákona č. 614/2004 Z.z., zákona č. 721/2004 Z.z.,zákona č. 305/2005 Z.z., zákona č. 471/2005 Z.z., zákona č.573/2005 Z.z.,zákona č. 310/2006 Z.z., zákona č. 675/2006 Z.z., zákona č. 532/2007 Z.z. a zákona č. 139/2008 Z.z.  sa mení a dopĺňa takto: 
 
V § 5 ods. 4 písm. z) znie: 
z)  zamestnanecký bonus a daňový bonus podľa osobitného zákona (13f). 
Poznámka pod čiarou k odkazu 13f znie: 
13f) § 32 a33 zákona č. 595/2003 Z.z. o dani z príjmov v znení neskorších predpisov „.“ 
 Odôvodnenie: Vyššie uvedeným návrhom sa motivačný prvok zamestnaneckého bonusu  premietne tak, že sa tento nebude považovať za príjem pre účely zákona a nenastane tak pokles výšky dávka a príspevkov u zamestnaných poberateľov.

O

   Z

N

A

Ministerstvo financií SR rešpektuje názor uvádzaných zahraničných autorít a je rovnako otvorené diskusii o tom, aká výška minimálnej mzdy je vhodná pre Slovensko. Cieľom zamestnaneckého bonusu je však zvyšovať zamestnanosť, čo je možné dosiahnuť len vhodnou kombináciou zvýšenia čistých príjmov plynúcich z práce (motivácia ponuky práce) a nastavenia celkovej ceny práce (motivácia dopytu po práci). Samotné Ministerstvo práce sociálnych vecí a rodiny SR vo svojom materiále „Správa o sociálnej situácii obyvateľstva Slovenskej republiky za rok 2006“ uvádza, že jediným efektívnym spôsobom ako riešiť chudobu je zvyšovať zamestnanosť. Zvyšovanie minimálnej mzdy nemôže byť nikdy nástrojom na zvyšovanie zamestnanosti, nakoľko je jej rast sprevádzaný protichodnými vplyvmi na strane zamestnanca (rast príjmov) a zamestnávateľa (rast nákladov práce). Z uvedeného dôvodu zvyšovanie minimálnej mzdy tempom rýchlejším ako je rast priemernej mzdy v ekonomike možno považovať pri súčasných podmienkach na trhu práce za cestu k zvyšovaniu nezamestnanosti. Zároveň je potrebné zdôrazniť, že návrh zákona nezasahuje do platného pravidla zvyšovania minimálnej mzdy.
Ministerstvo financií SR považuje administratívne náklady zamestnávateľov spojené so zavedením zamestnaneckého bonusu  na prijateľnej úrovni a je presvedčené, že cena práce (mzda) sa tvorí na trhu práce a je výsledkom ponuky a dopytu po práci. Cena práce zároveň odzrkadľuje produktivitu zamestnanca, čo znamená, že nie je možné vyplácať vyššiu/nižšiu mzdu ako je dosahovaná produktivita. 

Ministerstvo financií SR súhlasí s tým, že súčasná veľkosť zamestnaneckého bonusu nemusí byť z pohľadu motivácie hľadať si zamestnanie optimálna. Nastavenie výšky zamestnaneckého bonusu a ostatných parametrov odráža rozpočtové možnosti pripravovaného rozpočtu verejnej správy na roky 2009-20211. Po osvedčení tohto nástroja však  plánuje v budúcnosti jeho posilnenie.
Ministerstvo financií SR súhlasí s pripomienkou ohľadom vylúčenia súbehu zamestnaneckého bonusu daňovníkovi, ktorému sa poskytuje príspevok podľa § 50a zákona č. 5/2004 Z. z. o službách zamestnanosti. Zároveň sa pri podávaní ročného zúčtovania doplní čestné prehlásenie zamestnanca, že nepoberal nič z  AOPTP. Vylúčenie súbehu nemá vplyv na kvantifikáciu vplyvu na rozpočet verejnej správy, keďže Ministerstvo financií SR z konzervatívnych dôvodov kvantifikoval vplyv len na existujúcich zamestnancov.

Ministerstvo financií SR súhlasí s pripomienkou vylúčenia zamestnaneckého bonusu ako príjmu na účely zákona o hmotnej núdzi.

MDPT SR

K bodu 1 - § 9 odsek 2 
Slovo „ods.“ nahradiť slovom „odsek“.

O

A

MDPT SR

K bodu 2 - § 32a ods. 3 a 6  
Opraviť gramatické chyby

O

A

MDPT SR

3. K bodu 18 -§ 40 ods. 9  
Slová „1 až 9“ nahradiť slovami „1 až 8“.

O

A

MZ SR

Odoslané bez pripomienok
Pripomienkovanie materiálu bolo ukončené bez pripomienok.

O

NBÚ

Odoslané bez pripomienok
Pripomienkovanie materiálu bolo ukončené bez pripomienok.

O

MVRR SR

Odoslané bez pripomienok
Pripomienkovanie materiálu bolo ukončené bez pripomienok.

O

SOPK

Odoslané bez pripomienok
Pripomienkovanie materiálu bolo ukončené bez pripomienok.

O

NKÚ SR

Odoslané bez pripomienok
Pripomienkovanie materiálu bolo ukončené bez pripomienok.

O

MK SR

Odoslané bez pripomienok
Pripomienkovanie materiálu bolo ukončené bez pripomienok.

O

MH SR

Odoslané bez pripomienok
Pripomienkovanie materiálu bolo ukončené bez pripomienok.

O

PMÚ SR

Odoslané bez pripomienok
Pripomienkovanie materiálu bolo ukončené bez pripomienok.

O

MŽP SR

Odoslané bez pripomienok
Pripomienkovanie materiálu bolo ukončené bez pripomienok.

O

SOCP

Všeobecne 
V materiáli je potrebné odstrániť gramatické a legislatívno-technické chyby.

O

A

SOCP

K bodu 18 
V § 40 ods. 9 slová " podľa odsekov  1 až 9"  z dôvodu vecnej správnosti je potrebné nahradiť slovami  "podľa odsekov 1 až 8"

O

A

AZZZ SR

Odoslané bez pripomienok
Pripomienkovanie materiálu bolo ukončené bez pripomienok.

O

OAP SVL ÚV SR

Odoslané bez pripomienok
Pripomienkovanie materiálu bolo ukončené bez pripomienok.

O

KOZ SR

Stanovisko KOZ SR k Návrhu zákona z .... 2008, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov
Konfederácia odborových zväzov Slovenskej republiky 

 
Stanovisko KOZ SR k Návrhu zákona z .... 2008, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov 
 V predkladanom návrhu zákona ide o zavedenie nového inštitútu - tzv. zamestnaneckého bonusu (ďalej v texte ZB) do daňového práva. Zavedenie ZB sa odôvodňuje záväzkom obsiahnutým v Programovom vyhlásení vlády SR a snahou podporiť  zamestnávanie osôb, ktoré majú problémy sa umiestniť na trhu práce v dôsledku absencie kvalifikácie resp. nízkej kvalifikácie, straty pracovných zručností a pod. KOZ SR upozorňuje, že v Programovom vyhlásení vlády SR je obsiahnutý záväzok týkajúci sa len zvýšenia miery progresivity zdanenia príjmov a zvýšenia daňového bonusu, t. j. daňového zvýhodnenia rodín s vyživovanými deťmi, avšak o ZB nie je žiadna zmienka.   
Podporu zamestnávania znevýhodnených osôb rieši zákon č. 5/2004 Z. z. o službách zamestnanosti a zmene a doplnení niektorých zákonov v znení neskorších predpisov, v ktorom je zakomponovaný nástroj aktívnej politiky trhu práce. KOZ SR upozorňuje, že tento nástroj trhu práce je adresná sociálna dávka, ktorá sa poskytuje zamestnávateľovi vo výške celkovej sumy ceny práce, t. j. MM a poistného plateného zamestnávateľom, okruh zamestnancov podlieha kritériám nezamestnanosti v zmysle zákona.  
	ZB je podľa svojej podstaty doplatkom k čistému príjmu zamestnanca z prostriedkov štátneho rozpočtu, ktorý by mal vyplácať zamestnávateľ raz ročne pri ročnom zúčtovaní dane z príjmov zo závislej činnosti, alebo na základe uplatnenia daňovníkom pri podaní daňového  priznania. Vzhľadom na to, že bude potrebné posudzovať nárok na ZB, je možné predpokladať, že zamestnanci s nízkou kvalifikáciou, najmä tí ktorí neboli zamestnaní ku koncu roka nedokážu uplatniť nárok k vôli administratívnej náročnosti procesu, t.j. pre výpočet nároku, vyplnenie daňového priznania a pod. Zároveň je potrebné si uvedomiť, že nezamestnané osoby, ktoré začnú pracovať od 1. augusta a neskôr nemajú nárok na ZB v tomto kalendárnom roku, pretože nespĺňajú podmienku odpracovania 6 mesiacov. 
ZB, ktorý je de facto štátnou dávkou, chce štát motivovať zamestnávateľov, aby zamestnávali za nízke mzdy. Týmto dochádza k zmene filozofie odmeňovania za prácu mzdou, na odmeňovanie mzdou a štátnou sociálnou dávkou. Ďalej ZB má za cieľ podporiť zamestnávanie zamestnancov za MM, alebo nižšiu, čím vytvára priestor pre to, aby MM nerástla. Pri polovičnom pracovnom úväzku je suma ZB taká istá, ako pri plnom úväzku, teda čím menej zamestnanec odpracuje, tým pomerne viac sa mu pridá na ZB.  
ZB sa poskytuje zamestnávateľovi pre výplatu zamestnancovi a hoci sa deklaruje ako pomoc zamestnancovi, ekonomická podstata tohto bonusu je úspora ceny práce (hrubá mzda a poistné)  pri nízkych mzdách, teda ide o finančnú podporu zamestnávateľovi z verejných financií. 
Podľa valorizačného mechanizmu stanoveného v zákone č. 663/2007 Z. Z. o minimálnej mzde by bola v roku 2009 MM najmenej vo výške  8 690 SK. MPSVR SR predložilo návrh na 9 000 Sk a KOZ SR navrhuje sumu MM vo výške 300 EUR, čo je v prepočte konverzným kurzom 9 038 Sk. 
Na základe prepočtov KOZ SR by boli ročné úspory v cene práce nasledovné: 
 
1)           		MM = 8 690 Sk 		1 MM = 4 345 Sk 
 
Úspora ceny práce                 3 888 Sk                                     3 888 Sk 
z toho poistné zam-ľa            1 008 Sk                                     1 008 Sk 

2)		MM = 9 000 Sk		1 MM = 4 500 Sk 
Úspora ceny práce                  2 952 Sk                                    2 952 Sk 
 z toho poistné zam-ľa               768 Sk                                       768 Sk 

3)		MM = 9 038 Sk		 1 MM = 4519 Sk 
Úspora ceny práce                 2 796 Sk                                     2 796 Sk 
z toho poistné zam-ľa               732 Sk                                        732 Sk 

KOZ SR konštatuje, že poskytnutý ZB zásadným spôsobom znevýhodní zamestnancov v sociálnom zabezpečení, nakoľko ich aktuálny príjem sa síce zvýši, ale keďže sa nebude započítavať do vymeriavacieho základu pre výpočet nemocenských a dôchodkových dávok a dávok v nezamestnanosti, ich dávky v nemoci, ich budúce dôchodky a pod. budú nižšie, ako keby mali o tieto sumy vyššie mzdy a platilo sa z nich poistné. Týmto bonusom sa zakladajú ešte chudobnejší dôchodcovia, lebo ich úroveň príjmov na dôchodku klesne ešte nižšie v porovnaní so mzdou ako je tomu dnes. 
KOZ SR si je vedomá nutnosti podpory zamestnávania  osôb znevýhodnených na trhu práce a v plnej miere vystupuje v prospech opatrení v tejto oblasti. Upozorňuje, že navrhovaný ZB nie je adresný z hľadiska štruktúry zamestnancov, nie sú preskúmané prepojenia a dôsledky na oblasť sociálnych dávok a preto KOZ SR nepodporuje predložený návrh zákona. KOZ SR je za to, aby sa, ak je to nutné, zdokonalil existujúci nástroj aktívnej politiky trhu práce. 
KOZ SR je taktiež za to, aby rástli mzdy všeobecne, vrátane MM, a Slovensko sa približovalo k európskym štandardom aj v mzdovej oblasti. Vývoj miezd by mal podporovať dôstojné odmeňovanie za produktívnu prácu všetkých zamestnancov.

Z

N

Programové vyhlásenie Vlády  SR si dalo za cieľ zvýšiť solidaritu v daňovom systéme, pričom priamo nedefinuje spôsobom akým sa to má dosiahnuť (uvádza len niektoré možnosti). Zamestnanecký bonus znižuje daňové zaťaženie pracujúcich s nízkymi príjmami, čím jednoznačne zvyšuje progresivitu daňového systému (daň z príjmov). Zamestnanecký bonus bol bližšie konkretizovaný v materiále „Modernizačný program Slovensko 21“, ktorý bol schválený Vládou SR 4. júna 2008.

Ministerstvo financií SR zosúladilo vyplácanie zamestnaneckého bonusu s nástrojmi aktívnej politiky trhu práce podľa pripomienky Ministerstva práce sociálnych vecí a rodiny SR. V prípade, že zamestnanec poberá dávky z uvedeného opatrenia AOPTP,  nemá nárok na zamestnanecký bonus. 

Zamestnanecký bonus bude vo väčšine prípadov počítať zamestnávateľ v rámci ročného zúčtovania preddavkov na daň z príjmov. Výpočet nároku na zamestnanecký bonus si zamestnanci robia sami len v prípade, že podávajú daňové priznanie typu A. Ministerstvo financií SR pripraví v súvislosti so zavedením zamestnaneckého bonusu nové tlačivá a metodické pokyny.
 
Podmienka odpracovania minimálne  šiestich mesiacov bola stanovená na základe diskusie o možnom zneužívaní zamestnaneckého bonusu. Ministerstvo financií SR si uvedomuje, že táto podmienka môže v niektorých prípadoch zabrániť vzniku nároku bez zjavného úmyslu zamestnanca zneužiť tento systém.

Ministerstvo financií SR zvažovalo krátenie výšky zamestnaneckého bonusu nielen v závislosti od počtu odpracovaných mesiacov, ale aj od výšky príjmu daňovníka (napr. daňovník s príjmom na úrovni polovice minimálnej mzdy by mal nárok len na pomernú časť zamestnaneckého bonusu). Zavedenie tejto podmienky by však skomplikovalo legislatívu, preto Ministerstvo financií SR od toho v aktuálnom návrhu ustúpilo. V prospech relatívne vyššej podpory kratších pracovných úväzkov hovorí aj skutočnosť, že Slovensko zaostáva vo flexibilných formách pracovných kontraktov. Navyše čiastočný pracovný úväzok vo forme štandardnej pracovnej zmluvy je v súčasnosti daňovo znevýhodnený v porovnaní s prácou na dohody. 

Zavedenie zamestnaneckého bonusu nemá vplyv na rast a výšku hrubej mzdy zamestnancov a teda ani celkovú cenu práce. Podľa Ministerstva financií SR sa cena práce (mzda) tvorí na trhu práce a je výsledkom ponuky a dopytu po práci. Cena práce zároveň odzrkadľuje produktivitu zamestnanca, čo znamená, že nie je možné vyplácať vyššiu/nižšiu mzdu ako je dosahovaná produktivita. Jediným dôsledkom zavedenia zamestnaneckého bonusu pri predpokladanom súčasnom zvýšení minimálnej mzdy v roku 2009 bude zvýšenie disponibilných príjmov zamestnancov.

Rozpor bol dňa 18.08.2008 riešený na úrovni ministra financií - neodstránený

ŠÚ SR

Bod 1
V úvodnej vete k §9 odporúčame slovo „ods.“ vypísať úplne.

O

A

ŠÚ SR

Bod 5
Celé znenie odporúčame zapracovať do bodu 4 ako jeho poslednú samostatnú vetu a súčasne upraviť ďalšie číslovanie bodov navrhovaného zákona.

O

A

MO SR

Odoslané bez pripomienok
Pripomienkovanie materiálu bolo ukončené bez pripomienok.

O

ÚVO

Odoslané bez pripomienok
Pripomienkovanie materiálu bolo ukončené bez pripomienok.

O

MP SR

K bodu 4 - § 32a ods.3
Odporúčame slová „6 - násobok minimálne mzdy“ nahradiť slovami „6 - násobku minimálnej mzdy“.

O

A

MP SR

K bodu 4 - § 32a ods. 6 
Odporúčame slová „vyplatí na jeho na žiadosť“ nahradiť slovami „vyplatí na jeho žiadosť“.

O

A

MS SR

Všeobecné pripomienky
Z dôvodu dosiahnutia gramatickej správnosti upozorňujeme na potrebu zosúladenia textu návrhu zákona s pravidlami slovenského pravopisu a prílohou č. 2 k Legislatívnym pravidlám vlády Slovenskej republiky v nasledovných bodoch:  
-	v bode 4, § 32a odsek 3 prvá veta doporučujeme slová „minimálne mzdy“ nahradiť slovami „minimálnej mzdy“, 
-	v bode 11 doporučujeme slová „V § 38 sa odsek 4 sa dopĺňa“ nahradiť slovami „V § 38 sa odsek 4 dopĺňa“, 
-	v bode 12  doporučujeme slová „V § 38 ods. 6 druhej sa vete za slová „zamestnanca vráti“ vkladá čiarka a slová „zamestnanecký bonus (§32a) a“ nahradiť slovami „V § 38 ods. 6 sa v druhej vete za slová „zamestnanca vráti“ vkladá čiarka a slová „zamestnanecký bonus (§32a)“, 
-	v bode 19, § 52e doporučujeme za slová „od 1. januára 2009“ vložiť slovo „sa“ a zároveň je potrebné zrušiť označenie odseku 1, nakoľko § 52e sa nečlení na viaceré odseky.

O

A

  A

CA

A

Ustanovenie prepracované

GP SR

Všeobecne
Vzhľadom na skutočnosť, že navrhovaný „zamestnanecký bonus“ nemá charakter dane, ale predstavuje formu sociálnej pomoci vymedzenému okruhu občanov, odporúčame zvážiť jeho úpravu vo všeobecne záväznom právnom predpise v pôsobnosti Ministerstva práce, sociálnych vecí a rodiny Slovenskej republiky.

O

N

Zamestnanecký bonus je potrebné interpretovať ako zníženie daňovo-odvodového zaťaženia príjmov na úrovni okolo minimálnej mzdy a nie ako sociálnu dávku. Je postavený na princípe negatívnej dane, ktorý je len doplnením existujúcich pravidiel v daňovom systéme. Medzinárodné skúsenosti ukazujú, že požadované efekty (zvýšenie motivácie zamestnať sa) je možné najefektívnejšie dosiahnuť práve cez daňový systém. Na rovnakom princípe ako zamestnanecký bonus je aj daňový bonus na dieťa od roku 2004.

ÚGKK SR

Odoslané bez pripomienok
Pripomienkovanie materiálu bolo ukončené bez pripomienok.

O

vznesené Pripomienky v rámci medzirezortného pripomienkového konania 
(nezaevidované v portáli právnych predpisov)

Únia miest Slovenska

Všeobecne
S novelou zákona zásadne nesúhlasíme z nasledovných dôvodov:
1. Má negatívny dopad na výnos dane z príjmov fyzických osôb, teda aj na výnosy z tejto dane, ktoré plynú do rozpočtov miest, obcí a samosprávnych krajov.
V návrhu sa však neuvádza, ako by mal byť tento výpadok územnej samospráve nahradený.
2. Navrhuje sa komplikovaný mechanizmus, ktorý zneprehľadňuje zákon o dani z príjmov (ide už o jeho 19. novelu).

Z

N

Vplyvy na štátny rozpočet a rozpočty územnej samosprávy sú kompenzované výrazne vyšším aktualizovaným odhadom dane z príjmov fyzických osôb na roky 2009-2011.

Rozpor bol dňa 18.08.2008 riešený na úrovni ministra financií - neodstránený

SKDP

Bod 3 - § 32 ods. 6
Daňovník, ktorý podáva daňové priznanie, je povinný uviesť v tomto daňovom priznaní okrem výpočtu daňovej povinnosti alebo zamestnaneckého bonusu (ďalej len „ZB“) aj osobné údaje v tomto členení.... Je správne použiť slovo „alebo“?

O

N

Zamestnanec, ktorý si uplatňuje nárok na zamestnanecký bonus nevypočítava daň, pretože podľa § 32a je v tomto prípade daň nula.

SKDP

Bod 4 - § 32a
bod 1  - doplniť odkaz na paragraf za text  „dosiahol zdaniteľné príjmy zo závislej činnosti“
bod 2 -  spresniť plnenie tejto podmienky…  aspoň za 6 kalendárnych mesiacov /aké počítanie času ?/ s ohľadom na použitie slovíčka  „poberal“ je uvedená podmienka splnená, ak bol napr. príjem vyplatený naraz za viac mesiacov ?
bod 6  -  doplniť pred zátvorku slovo „uvedenom“  v § 11 ods.7

O

CA

CA

N

Ustanovenie prepracované.

Ustanovenie prepracované.

Ustanovenie je legislatívne správne.

SKDP

Bod 4 - § 32a ods. 1 písm. b) 
text za bodkočiarkou:
„pri vykonaní ročného zúčtovania alebo pri podaní daňového priznania sa uplatní nezdaniteľná časť základu dane podľa § 11 ods.2“  /aj zmena v § 11 ods.1/      
môže zvádzať aj s nadväznosťou na iné ustanovenia (napr. § 32a ods.10)  k rôznym výkladom:
Podľa nášho názoru v prípade
-  ak nevznikne nárok na ZB si daňovník môže uplatniť nezdaniteľnú časť základu dane už priamo zo znenia § 11 a doplnením § 32a  ho nestratil a dodatok za bodkočiarkou je nadbytočný; 
- ak vznikne nárok na ZB a ak ods.10 § 32 a)  má znamenať, že nezdaniteľnú časť si nemôže uplatniť  /podporne aj  § 11 ods.1 sa doplnil o slovo,  ak tento zákon neustanovuje inak – a inak je, že ZD neznižuje o nezdaniteľnú sumu/ postup sa stáva pre zamestnanca  nevýhodný, ak odsek 10 má znamenať niečo – odporúčame ho preformulovať .
S vyššie uvedeným súvisí skutočnosť, že nikde v zákone nie je ustanovené, že vypočítaná suma ZB  je suma mesačného bonusu /tak ako to je medializované/ a tiež v § 32a ods.4 druhá veta hovorí „o nároku na pomernú časť zamestnaneckého bonusu“ t. z., že definovaný výpočet ZB je maximálne nárokovateľná časť a z nej sa uplatňuje pomerná časť. 
Ak má suma vypočítaná v ods.3 predstavovať mesačný ZB treba v tomto zmysle upraviť znenie zákona. 
Ak sa uvedená novelizácia Zákona vzťahuje aj na daňovníka s obmedzenou daňovou povinnosťou,  nie je jasné posudzovanie splnenia niektorých podmienok pre priznanie ZB.

O

CA

Ustanovenie prepracované.

SKDP

Bod 4 - § 32a ods. 4
nie je jasné, ako by bol posudzovaný prípad, keď daňovník ktorý spĺňa body 3 až 8 z § 32 a    body 1 a 2 splnil tak, že napr. 6 mesiacov  poberal dohodu a 6 mesiacov bol v pracovnom pomere s požadovanou výškou mzdy t.j. podľa textu v ods.4 splnil podmienku: poberal zdaniteľné príjmy zo závislej činnosti za 12 mesiacov a splnil podmienky v bode 1  a 2 počítané bez dohôd . Mal by mať takýto daňovník nárok  na celý ZB alebo zámer je, aby mal nárok len za úmernú časť 6 mesiacov  - potom je treba upraviť znenie druhej vety.

O

CA

Ustanovenia prepracované.

SKDP

Bod 4 - § 32a ods. 5 a 6
§ 32 a   rieši  spôsoby vyplatenia
 - ods.5  prvá veta - prizná a vyplatí na jeho žiadosť zamestnávateľ
 - ods.5 druhá veta - ak boli tomuto daňovníkovi zrazené preddavky  použije zamestnávateľ postup podľa § 38 ods.6  a vráti mu daňový preplatok 
 - ods.6 daňovník podá daňové priznanie a ZB mu vyplatí na jeho žiadosť správca dane
nie je jasné, prečo by mal zamestnanec ešte žiadať o vyplatenie ZB, keď už podpísal vyhlásenie a ďalej sa postupuje podľa § 38 ods. 6, ktorý hovorí kedy a ako má byť ZB vyplatený.
Ak sa prvou vetou nemyslela osobitná žiadosť doporučujeme upraviť jej znenie.

O

CA

Žiadosť o zamestnanecký bonus bude súčasťou tlačiva žiadosti o vykonanie ročného zúčtovania a tlačiva daňového priznania typu A.

SKDP

Bod 9
v § 37 sa dopĺňa odsek 4, ktorý hovorí:
Nárok na ZB preukazuje zamestnanec zamestnávateľovi… čestným vyhlásením o tom, že spĺňa podmienky uvedené § 32a ods.1 písm. a) a zároveň má platiť upravený § 38 ods.4: 
Zamestnávateľ… vykoná výpočet dane a súčasne prihliadne na…..
ak zamestnanec  do 15. februára po uplynutí zdaňovacieho obdobia žiada o vykonanie ročného zúčtovania a podpíše vyhlásenie, v ktorom uvedie 
doplnené body 
f) že si uplatňuje nárok na zamestnanecký bonus   § 32 a
g) že si uplatňuje nárok na daňový bonus  § 33

Z uvedeného textu nie je jasné, či má ísť o dva rozdielne doklady, alebo je to jeden dokument.
Pre zjednodušenie odporúčame riešiť to priamo v texte /už teraz používaného/ vyhlásenia tak, že v ňom bude upravený text:  „uplatňujem si nárok na ZB a zároveň čestne vyhlasujem, že spĺňam podmienky pre jeho poskytnutie uvedené v § 32 a ods.1 písm. a)“.
Zároveň nie je povedené, ako nárok preukazuje daňovník, ktorý si ho uplatní cez daňové priznanie na DÚ - bude upravený text v daňovom priznaní ?

O

CA

Žiadosť o zamestnanecký bonus bude súčasťou tlačiva žiadosti o vykonanie ročného zúčtovania a tlačiva daňového priznania typu A.

SKDP

Bod 18
Správnosť vyplatenia:
rieši § 40 ods.9 pre prípady:  
- zamestnávateľ priznal a vyplatil nižšiu sumu ZB ako je ustanovené zákonom,
- zamestnávateľ priznal a vyplatil vyššiu sumu ZB ako je ustanovené zákonom,
- zamestnávateľ zavinením zamestnanca priznal a vyplatil vyššiu sumu ZB ako je ustanovené zákonom,                                                    
- zamestnávateľ nemôže zraziť nesprávne vyplatenú vyššiu sumu ZB a odvoláva sa na postup podľa celých odsekov 1 až 9. 
Odporúčame odkaz spresniť  textom: „ postupuje ako pri daňovom bonuse podľa odsekov 1 až 9“.

O

CA

Ustanovenie upravené – postupuje sa ako pri daňovom bonuse.

SKDP

Všeobecne
Znenie zákona podľa nášho názoru celkom nenapĺňa zámery z dôvodovej správy:
-  Nesystémový prístup, zaťažujúci mzdové pracovníčky a zvyšujúci nárok na ich  odmeny,  ktorý bude podľa nášho názoru opačne pôsobiť na ochotu zamestnávateľov zamestnávať takýchto pracovníkov, resp. zamestnanec bude mať výdavky na zostavenie daňového priznania.
-  Zamestnanec s odmenou nad 12 násobok min. mzdy /do cca 113 760,-/ môže v podstate  dostať ZB  v čiastke cca 2 722, až do 1,-   - pričom prácnosť pre mzdové pracovníčky zostáva  /nelimitovaná minimálna čiastka/ * .
- Náročná a prácna kontrola dodržania podmienok, ktoré bude zamestnanec preukazovať len čestným prehlásením zo strany pracovníkov daňových úradov .
__________
* výpočet pri nezdaniteľnej sume: 98 496,-

O

N

Ministerstvo financií SR zosúladilo vyplácanie zamestnaneckého bonusu s nástrojmi aktívnej politiky trhu práce podľa pripomienky Ministerstva práce sociálnych vecí a rodiny SR. Zamestnanecký bonus znižuje daňové zaťaženie nízkopríjmových pracujúcich, čím jednoznačne zvyšuje progresivitu daňového systému (daň z príjmov). Zamestnanecký bonus bol bližšie konkretizovaný v materiále „Modernizačný program Slovensko 21“, ktorý bol schválený Vládou SR 4. júna 2008.

DÚ - VDS

Bod 4 - § 32a ods. 1 písm. b)
Z navrhnutého znenia nie je zrejmé, či ide o dve podmienky, kedy nie sú splnené podmienky na vznik nároku na zamestnanecký bonus [1. nie je splnená niektorá z podmienok podľa písmena a); 2. pri vykonaní ročného zúčtovania alebo pri podaní daňového priznania sa uplatní nezdaniteľná časť základu dane podľa § 11 ods. 2.;] alebo je tu ustanovená len jedna podmienka.  Z dôvodovej správy vyplýva, že ide o dve podmienky, čo však nie je  jednoznačné z navrhnutého znenia predmetného ustanovenia.  Za predpokladu, že ide o dve podmienky, kedy nárok na zamestnanecký bonus nevzniká doporučujeme zvážiť znenie druhej podmienky „pri vykonaní ročného zúčtovania alebo pri podaní daňového priznania sa uplatní nezdaniteľná časť základu dane podľa § 11 ods. 2.“ Navrhnutá formulácia môže viesť k mylnému názoru, že aj daňovník, ktorý dosiahol zdaniteľné príjmy zo závislej činnosti najmenej vo výške 12-násobku minimálnej mzdy, ktoré sú zároveň vyššie ako suma podľa § 11 ods. 2 písm. a), má nárok na zamestnanecký bonus, ak si neuplatní  nezdaniteľnú časť základu dane podľa § 11 ods. 2 písm. a).

O

CA

Ustanovenia prepracované.

DU - VDS

Bod 4 - § 32a ods. 2
Uvedené ustanovenie konštatuje, že „Podmienky uvedené v odseku 1 písm. a) prvom a druhom bode sa nepovažujú za splnené, ak daňovník dosiahol zdaniteľné príjmy zo závislej činnosti len na základe dohôd o prácach vykonávaných mimo pracovného pomeru.^122b)“. 
Z vyššie uvedeného vyplýva, že ak zamestnanec dosiahol príjmy nie len na základe trvalého pracovného pomeru (napr. 10% z celkovej sumy príjmu), ale aj na základe dohôd o prácach vykonávaných mimo pracovného pomeru (napr. 90% z celkovej sumy príjmu), podmienky pre vznik nároku na zamestnanecký bonus sú splnené.  Z uvedeného dôvodu v zákone by malo byť buď jednoznačne určené, že ide výlučne len o príjmy z trvalého pracovného pomeru, alebo pokiaľ sa chce zohľadniť aj forma dohôd mimo pracovného pomeru, bolo by potrebné jej rozsah špecifikovať napríklad %-ným podielom na celkových príjmoch.

O

CA

Ustanovenie upravené.

DU - VDS

Bod 4 - § 32a ods. 3
V  návrhu uvedeného ustanovenia je stanovený výpočet sumy zamestnaneckého bonusu. V prvej vete sa uvádza, že ak  daňovník za zdaňovacie obdobie dosiahol zdaniteľné príjmy zo závislej činnosti v úhrnnej sume aspoň 6-násobku minimálnej mzdy a nižšej ako 12-násobok minimálnej mzdy, zamestnaneckým bonusom je suma vypočítaná percentuálnou sadzbou dane podľa § 15 z rozdielu sumy nezdaniteľnej časti základu dane podľa § 11 ods. 2 písm. a) a základom dane z príjmov zo závislej činnosti podľa § 5 ods. 8, vypočítanom zo sumy 12-násobku minimálnej mzdy.  Podľa § 5 ods. 8 zákona č. 595/2003 Z. z. o dani  z príjmov v znení neskorších predpisov, z ktorého sa v návrhu vychádza pri stanovení sumy zamestnaneckého bonusu,  základom dane sú zdaniteľné príjmy zo závislej činnosti znížené o poistné a príspevky, ktoré je povinný platiť zamestnanec.... Z navrhovaného znenia nie je zrejmé, aké poistné sa k sume 12- násobku minimálnej mzdy vzťahuje, t.j. či je to suma poistného prislúchajúca k sume 12- násobku minimálnej mzdy, alebo to bude reálna suma poistného, ktoré zamestnanec skutočne zaplatil zo sumy svojho hrubého príjmu zo závislej činnosti. V zmysle vyššie uvedeného doporučujeme toto ustanovenie spresniť.

O

N

Riešenie v osobitnej časti.

NBS | Jedným z hlavných benefitov daňovej reformy implementovanej v roku 2004 bolo zjednodušenie daňového systému. Navrhovaný legislatívny zámer môže byť v kontradikcii s touto koncepciou, nakoľko do existujúceho daňového systému zavedie nový nesystémový prvok. | O | N | Ministerstvo financií SR v roku 2005 publikovalo ekonomické analýzy „Možnosti znižovania odvodov“ a „Prvý rok daňovej reformy alebo 19% v akcii“, pričom jedným zo záverov bolo aj konštatovanie, že v budúcnosti bude potrebné sa zamerať na zníženie daňovo-odvodového zaťaženia nízkopríjmových zamestnancov. Zamestnanecký bonus je postavený na princípe negatívnej dane, s ktorým majú veľmi pozitívne skúsenosti vo viacerých krajinách a je odporúčaný uznávanými zahraničnými autoritami (OECD, Európska komisia, MMF). |
NBS | V porovnaní s nízkym očakávaným finančným prínosom pre nízkopríjmových zamestnancov môžu byť potrebné administratívne náklady neefektívne. | O | N | Ministerstvo financií SR súhlasí s tým, že súčasná veľkosť zamestnaneckého bonusu nemusí byť z pohľadu motivácie hľadať si zamestnanie optimálna. Nastavenie výšky zamestnaneckého bonusu a ostatných parametrov odráža rozpočtové možnosti pripravovaného rozpočtu verejnej správy na roky 2009-2011. Po osvedčení ZB však plánuje v budúcnosti jeho posilnenie. |
NBS | V dôsledku zníženia daňových príjmov realizácia tohto návrhu negatívne ovplyvní hospodárenie municipalít, a tým aj hospodárenie celého okruhu verejných financií. Navrhované opatrenie nemotivuje  zamestnávateľov, ktorí zamestnávajú nízkopríjmové kategórie občanov k zmene pracovného pomeru na zamestnanecký, čo nemusí viesť k očakávaným priaznivým dopadom na zamestnanosť. | O | N | Cieľom súčasného návrhu zamestnaneckého bonusu je zvýšenie motivácie nepracujúcich hľadať si zamestnanie, čím by malo dôjsť k rastu ponuky práce. Súhlasíme s tým, že terajší zamestnanecký bonus nemotivuje k zmene správania sa zamestnávateľov. Zvýšenie počtu uchádzačov o zamestnanie však zvyšuje šance na to, aby zamestnávateľ našiel vhodnú pracovnú silu. |
ÚV SR | Návrh uznesenia neobsahuje termín splnenia úlohy | O | N | Ministerstvo financií SR uznesením neukladá úlohu, ale poveruje predsedu vlády SR a ministra financií. |

ZMOS

ZMOS zásadne nesúhlasí s predloženým návrhom a konštrukciou pomoci zamestnancom s nízkym príjmom na úkor rozpočtu miest a obcí.
MF SR predkladá návrh bez informácie o vplyve návrhu na výnos dane pre mestá a obce a bez návrhu na kompenzácie dopadu zníženia príjmov miest a obcí., ktoré majú v rozhodujúcej miere znášať rozpočtové dopady návrhu zamestnaneckého bonusu.

Z

N

Vplyvy na štátny rozpočet a rozpočty územnej samosprávy sú kompenzované výrazne vyšším aktualizovaným odhadom dane z príjmov fyzických osôb na roky 2009-2011.

Rozpor bol dňa 18.08.2008 riešený na úrovni ministra financií - neodstránený

Vysvetlivky  k použitým skratkám v tabuľke:
O – obyčajná
Z – zásadná